สวัสดีค่ะ คือหนูเจ็บคอเหมือนมีอะไรติดคอเจ็บมากเวลากลืนกิน อยู่เฉยก้อเจ็บระบมนิดๆแต่พอกลืนเจ็บมาก พูดก็เจ็บ มันเจ็บเหมือนมีก้อนหรือแผลในคอ ไม่เป็นไข้ เจ็บเฉพาะข้างซ้ายคอช่วงบน
สวัสดีค่ะ 'อาการเจ็บคอ ติดๆเวลากลืนดังกล่าวมา อาจจะเป็นจาก การติดเชื้อแบคทีเรียหรือไวรัสบริเวณลำคอ การมีแผลร้อนในที่บริเวณเยื่อบุช่องคอ ต่อมทอนซิลอักเสบ มีกรดไหลย้อนทำให้แสบร้อนตรงคอและกลางอกได้ การมีเนื้องอกในหลอดอาหารหรือทางเดินอาหารส่วนบน เป็นต้นเบื้องต้นรับประทานอาหารอ่อนๆย่อยง่าย หลีกเลี่ยงอาหารรสจัด อมยาอมแก้เจ็บคอได้ ดื่มน้ำมากๆควรไปพบแพทย์ถ้าเจ็บคอมากขึ้นเรื่อยๆ จนทำให้กินได้น้อยลง มีไข้ ไอ มีเสมหะ เห็นแผลภายในลำคอชัดเจน หรือมีหนองบริเวณหลังคอ หรือแสบร้อนกลางอกมากๆร่วมด้วย